Η **Nannuka.com** είναι η πρώτη και μοναδική ελληνική πλατφόρμα αναζήτησης και εύρεσης babysitter [en], οικιακής βοηθού, φροντιστή για ηλικιωμένους, κ.ά. Παράλληλα, αποτελεί πλατφόρμα καταχώρησης αγγελιών εργασίας για όσους επαγγελματίες αναζητούν απασχόληση στη φύλαξη παιδιών, στην παροχή βοήθειας για τη φροντίδα του σπιτιού, τη φροντίδα ηλικιωμένων κ.λπ. και επιθυμούν να προσφέρουν τις υπηρεσίες τους.

Ονομασία
--------

Η λέξη Nannuka προέρχεται από τη λέξη nanny [en] και τη λέξη γιαγιάκα.

Ιστορία
-------

Η Nannuka είναι η πρώτη γυναικεία startup που ιδρύθηκε τον Ιούνιο του 2014, από τις Λέλα Δρίτσα, Νάταλι Λεβή και Κατερίνα Λάμπρου με αφορμή την κοινή ανάγκη μαμάδων - επιχειρηματιών να βρουν φροντίδα για τα παιδιά τους.
Καθώς μεγάλωναν και οι τρεις τα παιδιά τους, συνειδητοποίησαν ότι για να επιστρέψουν στην εργασία τους θα χρειάζονταν βοήθεια και στήριξη. Χρησιμοποιώντας και οι ίδιες, τις ψηφιακές τεχνολογίες σε πολλούς τομείς της καθημερινότητάς τους, συνειδητοποίησαν ότι υπήρχε ένα κενό στην αγορά στην αναζήτηση επαγγελματιών στον τομέα της παιδικής φροντίδας και εκπαίδευσης και και δεν τους ήταν αρκετές οι συστάσεις από γνωστούς, και οι αγγελίες.
Από το 2018, με διευθύντριες πια τις Λέλα Δρίτσα και Νάταλι Λεβή, η Nannuka μεγαλώνει διαρκώς και οι υπηρεσίες της εξυπηρετούν όλη την οικογένεια και όχι μόνο τα παιδιά, σε όλη την Ελλάδα. Καθώς η Nannuka συνεχίζει να αναπτύσσεται, επεκτείνει τις υπηρεσίες της, πέρα από την online εύρεση επαγγελματιών για τη φύλαξη παιδιών, και για τη φροντίδα ηλικιωμένων, αλλά και την παροχή βοήθειας στο σπίτι.

Πλατφόρμα
---------

Η πλατφόρμα έχει αναπτύξει εργαλεία και λειτουργίες που διευκολύνουν την αναζήτηση και τη συνεργασία μεταξύ οικογενειών και φροντιστών, όπως η έξυπνη αναζήτηση, μέσω εξειδικευμένων φίλτρων και η δυνατότητα αξιολόγησης.
Κάθε οικογένεια μπορεί να εντοπίσει τις ανάγκες της, να διαβάσει το βιογραφικό σημείωμα του εκάστοτε ειδικού εντός της πλατφόρμας, να δει επιτόπου τη διαθεσιμότητά τους και να κλείσει άμεσα ραντεβού, είτε για εργασία είτε για συνέντευξη, την ώρα και στο χώρο που την εξυπηρετεί.

Υπηρεσίες
---------

Η πλατφόρμα της Nannuka αναπτύχθηκε προσφέροντας ένα εύρος καινοτόμων υπηρεσιών που περιλαμβάνουν τη φροντίδα παιδιών, ηλικιωμένων, κατοικιδίων, καθώς και υπηρεσίες καθαριότητας και εκπαίδευσης. Μέσω της πλατφόρμας, οι οικογένειες μπορούν να βρουν αξιόπιστους φροντιστές που ταιριάζουν στις συγκεκριμένες ανάγκες τους, ενώ οι επαγγελματίες μπορούν να βρουν εργασία που ανταποκρίνεται στις δεξιότητες και την εμπειρία τους. Στην πλατφόρμα έχει αναπτυχθεί μια λεπτομερή διαδικασία εξακρίβωσης των επαγγελματιών, η οποία περιλαμβάνει συνεντεύξεις και ελέγχους πληροφοριών. Αυτό βοηθά στη διασφάλιση ότι όλοι οι φροντιστές που είναι διαθέσιμοι μέσω της πλατφόρμας είναι εξουσιοδοτημένοι και έχουν τις κατάλληλες προϋποθέσεις για την παροχή φροντίδας.

Διακρίσεις & Βραβεία
--------------------

Η Nannuka συμμετείχε στον παγκόσμιο διαγωνισμό Get In The Ring, γνωστό και ως οι "Ολυμπιακοί αγώνες των startups", όπου συμμετείχαν 2000 startups από περισσότερες από 64 χώρες, και διακρίθηκε ως ένα από τα 5 καλύτερα startups του κόσμου.
Επίσης συμμετείχε στο Web Summit [en] στο Δουβλίνο όπου διακρίθηκε ανάμεσα σε δεκάδες ελληνικά startups και τιμήθηκε με το Bronze Award στα e-volution Awards 2015.
Το 2015, οι συνιδρύτριες της Nannuka συμπεριλήφθηκαν στη λίστα 40 Under 40 της Fortune, ανάμεσα στους 40 επιχειρηματίες που καινοτομούν και διακρίνονται στην Ελλάδα.
Η Nannuka βραβεύτηκε με το πρώτο βραβείο Γυναικείας Επιχειρηματικότητας το Σάββατο 11 Σεπτεμβρίου 2021 στην Διεθνή Έκθεση Θεσσαλονίκης.
Το 2024 αναγνωρίστηκε ως μία από τις 78 Top Startups στην Αθήνα.

Επενδυτές
---------

Η Nannuka ξεκίνησε ως μια startup που κατάφερε να αντλήσει σημαντικά κεφάλαια, από επενδυτές Angel Investors και Venture Capitals. Το 2016, οι Venture Friends - ένα από τα μεγαλύτερα επενδυτικά σχήματα - με επενδύσεις σε επιτυχημένες εταιρείες όπως efood, instashop, Taxibeat, Blueground κ.α. επένδυσε στη Nannuka. Ενώ, ο μεγαλύτερος υποστηρικτής angel investor και advisor της εταιρίας είναι ο Απόστολος Αποστολάκης, ο οποίος διαθέτει πολυετή εμπειρία σε online marketplaces και έχει πραγματοποιήσει δεκάδες επιτυχημένες επενδύσεις σε startups.

Παραπομπές
----------

1. ↑  Τσαούσης, Κώστας (28 Νοεμβρίου 2014). «Ένα γυναικείο startup με διεθνείς διακρίσεις». Πρώτο Θέμα. Ανακτήθηκε στις 19 Μαρτίου 2024.
2. 1 2  Νικολαΐδου, Όλγα (30 Νοεμβρίου 2014). «Η ζωή με το παιδί μπορεί να γίνει πολύ πιο εύκολη με τη Nannuka». Ανακτήθηκε στις 19 Μαρτίου 2024.
3. ↑  Νανοπούλου, Κατερίνα (10 Φεβρουαρίου 2015). ««Nannuka»: Η startup που θέλει να κάνει τη ζωή των γονιών με το παιδί πιο εύκολη». Ανακτήθηκε στις 19 Μαρτίου 2024.
4. ↑  «Interview with Nannuka's Lela Dritsa Psarros on Entrepreneurship». 2 Δεκεμβρίου 2015. Ανακτήθηκε στις 19 Μαρτίου 2024.
5. ↑  «Nannuka: Το υγιές ελληνικό επιχειρείν δίνει λύσεις στις προκλήσεις της σύγχρονης οικογένειας». 30 Μαρτίου 2018. Ανακτήθηκε στις 19 Μαρτίου 2024.
6. ↑  Καραμπίνη, Τέτα (8 Ιουνίου 2017). «Οι 40 under 40 μοιράζονται την καλύτερη συμβουλή που πήραν ποτέ». Ανακτήθηκε στις 19 Μαρτίου 2024.
7. ↑  «Nannuka: Στόχευση στην τρίτη ηλικία με new age υπηρεσίες και κεφαλαιοποίηση της καλής πορείας του τουρισμού». 9 Δεκεμβρίου 2022. Ανακτήθηκε στις 19 Μαρτίου 2024.
8. ↑  «Startup Showcase: Nannuka – Empowering Families and Caregivers». 19 Μαΐου 2023. Ανακτήθηκε στις 19 Μαρτίου 2024.
9. ↑  «Nannuka - Get in the Ring». 6 Απριλίου 2018. Ανακτήθηκε στις 19 Μαρτίου 2024.
10. ↑  «2015 e-evolution awards» (PDF). 2015. Ανακτήθηκε στις 19 Μαρτίου 2024.
11. ↑  «40 UNDER 40: Δείτε τους επιχειρηματίες που ξεχώρισαν για το 2015». 11 Οκτωβρίου 2015. Ανακτήθηκε στις 19 Μαρτίου 2024.
12. ↑  «The winners of the start-up entrepreneurship competition – Elevate Greece». 30 Νοεμβρίου 2022. Ανακτήθηκε στις 19 Μαρτίου 2024.
13. ↑  «Elevate Greece: Ο πρωθυπουργός βράβευσε τη «Νεοφυή Επιχείρηση της Χρονιάς»». 9 Νοεμβρίου 2021. Ανακτήθηκε στις 19 Μαρτίου 2024.
14. ↑  «Top 78 Startups in Athens in 2024». 9 Φεβρουαρίου 2024. Ανακτήθηκε στις 19 Μαρτίου 2024.
15. ↑  «Οι ελληνικές startups που «σήκωσαν» τα περισσότερα χρήματα». 26 Δεκεμβρίου 2016. Ανακτήθηκε στις 19 Μαρτίου 2024.
16. ↑  «VentureFriends: Στηρίζοντας την Ελληνική επιχειρηματικότητα». 5 Οκτωβρίου 2016. Ανακτήθηκε στις 19 Μαρτίου 2024.
17. ↑  «Nannuka VentureFriends». 26 Δεκεμβρίου 2016. Ανακτήθηκε στις 19 Μαρτίου 2024.
18. ↑  «Apostolos Apostolakis "The best investment is in yourself"». 20 Μαΐου 2021. Ανακτήθηκε στις 19 Μαρτίου 2024.

Εξωτερικοί Σύνδεσμοι
--------------------

* nannuka.com

Κατηγορία:Επιχειρήσεις